**Mary Stevenson Cassatt** nada o 22 de maio de 1844 en Allegheny, (Pensilvania) e finada o 14 de xuño de 1926 en Le Mesnil-Théribus, (Francia), foi unha pintora e gravadora americana. Viviu gran parte da súa vida en Francia, onde estableceu unha profunda amizade con Edgar Degas e máis tarde expuxo cos Impresionistas.

Cassatt pintou sobre a vida social e privada das mulleres, cunha particular énfase na unión entre nais e fillos.

Xuventude
---------

Cassatt naceu en Allegheny City, Pensilvania, parte actual da cidade de Pittsburgh. Mary naceu no seo dunha familia acomodada: o seu pai, Robert S. Cassatt, era un exitoso axente de bolsa, e a súa nai, Katherine Kelso Johnston, proviña dunha familia de banqueiros. Cassatt medrou nun ambiente onde as viaxes eran parte da súa educación; antes de cumprir os dez anos a rapaza xa viaxara a moitas capitais europeas, incluíndo Londres, París e Berlín.

A pesar de que a súa familia obxectou a súa decisión de converterse nunha artista profesional, ela comezou a estudar pintura na *Pennsylvania Academy of the Fine Arts* en Filadelfia, Pensilvania (1861-1865). Impaciente co lento ritmo das clases e a actitude condescendente dos estudantes e dos mestres, fixo que decidise estudar os antigos patróns por si mesma, e en 1866 mudouse a París.

*A festa no bote*, 1893-94 Co comezo da Guerra franco-prusiana, Mary Cassatt volveu aos Estados Unidos xunto á súa familia, adicándose á pintura na súa vila, a pesar da dificultade de atopar bos materiais e modelos para as súas pinturas. O seu pai continuou a resistirse á súa vocación, pagando só as súas necesidades básicas, deixando ao seu cargo o pagamento dos seus materiais plásticos. En 1871 volveu a Europa cando o Arcebispado de Pittsburgh lle encargou pintar copias dalgunhas pinturas de Italia, despois do cal viaxou por Europa.

Impresionismo
-------------

En 1872, Mary Cassatt xa contaba cun estilo maduro, en parte debido ao estudo dos mestres máis importantes e ás indicacións e consellos do seu mestre Camille Pissarro. Ese mesmo ano unha das súas pinturas foi escollida polo xurado para ingresar no Salon de Paris. Respecto á súa obra, os críticos dixeron que as súas cores eran moi rechamantes e que os seus retratos eran demasiado fieis para favorecer ao modelo.

Logo de ver a obra ao pastel de Edgar Degas na fiestra dunha galería de arte, soubo que non estaba soa na súa rebelión. Nunha carta a un amigo atopamos o seguinte:

> 
> 
> *Adoitaba esmagar o meu nariz contra as fiestras para absorber todo o que podía da súa arte... Cambiou a miña vida, dende entón puiden ver a arte do xeito que sempre quixen vela.*
> Mary Cassatt
> 

*Té* 1880  
Museum of Fine Arts, Boston
En 1874 coñeceu a Edgar Degas quen a convidou a exhibir o seu traballo cos impresionistas, o que finalmente ocorreu en 1879. Pouco despois do seu triunfo cos impresionistas, Cassat deixou a pintura para facerse cargo da súa nai e irmá quen enfermaron logo de mudarse a París en 1877. A súa irmá morreu en 1882 pero a súa nai recuperou a saúde logo do cal Cassat retomou a pintura a mediados de 1880. Permaneceu unida a este círculo até 1886, con todo a súa amizade con Degas e Berthe Morisot non se disolveu. 

*Tempo de verán* (c. 1894)
Cassat continuou en evolución, polo que deixou o impresionismo e achegouse máis cara a unha honesta e sinxela copia da realidade. Contra 1886, xa non se identificaba con este nin con ningún outro movemento artístico e comezou a experimentar con varias técnicas. No seu traballo pódese observar que case un terzo das súas pinturas amosan escenas da vida cotiá e retratos de nais e fillos en íntima relación.

Derradeiros anos
----------------

*O baño do neno (O baño)*  
Art Institute of Chicago
A década de 1890 foi a época máis creativa de Cassatt, mesmo se converteu en modelo a seguir para novas artistas americanas, entre as que destacan Lucy A. Bacon, a quen Cassat presentoulle a Camille Pissarro.

En 1891, exhibiu unha serie de coloridas pinturas entre as cales estaban *Muller tomando un baño* e *O salón de beleza*, cadros inspirados na arte xaponesa que foron exhibidos en París un ano antes.

Ao iniciarce o novo século, traballou como conselleira en varias coleccións de arte onde deixou estipulado que eventualmete doarían as súas vendas aos Museos de Arte Norteamericanos. Con todo, o recoñecemento da súa arte chegou tardiamente aos Estados Unidos.

O irmán de Cassatt, Alexander Cassatt, (presidente da *Pennsylvania Railroad* dende 1899 ata a súa morte) morreu en 1906. A morte do seu irmán fixo que non volvese pintar até 1912.

Unha viaxe ao Exipto en 1910 impresionou a pintora coa beleza da súa arte antiga. Diagnosticada de diabetes, reumatismo, neuralxia e cataratas en 1911, seguiu coa súa produción artística, mais en 1914 foi forzada a deixar de pintar ao ir perdendo a vista. Non obstante, Cassatt non deixou a súa actividade, uníndose aos colectivos femininos que loitaban polo recoñecemento do sufraxio feminino, facendo unha exposición de dezaoito cadros en 1915 para apoiar o movemento.

En recoñecemento á súa achega á arte, o goberno de Francia galardoouna coa Légion d'honneur no ano 1904.

A pintora morreu o 14 de xuño de 1926 na vila de Château de Beaufresne, preto de París, sendo soterrada no panteón familiar de Mesnil-Théribus, Francia.

Como a maioría dos pintores da súa época, Cassatt ten escasa presenza nos museos de España. Existe un exemplo de notable importancia, o lenzo "Maternidade", no Museo de Belas Artes de Bilbao.

Galería de traballos
--------------------

* Trala corrida, 1873, Art Institute of Chicago*Trala corrida*, 1873, Art Institute of Chicago
* Cativa sobre unha butaca azul, 1878, National Gallery of Art*Cativa sobre unha butaca azul*, 1878, National Gallery of Art
* Na Ópera, 1879, Museum of Fine Arts, Boston*Na Ópera*, 1879, Museum of Fine Arts, Boston
* No palco, 1879, Colección privada*No palco*, 1879, Colección privada
* Nai peiteando o cabelo da filla, 1879, Brooklyn Museum*Nai peiteando o cabelo da filla*, 1879, Brooklyn Museum
* Elsie nunha cadeira azul, 1880,*Elsie nunha cadeira azul*, 1880,
* Lydia no teatro, 1880, Nelson-Atkins Museum of Art*Lydia no teatro*, 1880, Nelson-Atkins Museum of Art
* Lilas na fiestra, 1880, Metropolitan Museum of Art*Lilas na fiestra*, 1880, Metropolitan Museum of Art
* Lydia na sala do tear, 1881, Flint Institute of the Arts*Lydia na sala do tear*, 1881, Flint Institute of the Arts
* O patio de butacas, 1882, National Gallery of Art*O patio de butacas*, 1882, National Gallery of Art
* Muller de negro, 1882, Museum of Fine Arts, Boston*Muller de negro*, 1882, Museum of Fine Arts, Boston
* Nenos na praia, 1884, National Gallery of Art*Nenos na praia*, 1884, National Gallery of Art
* Muller na mesa do té, c.1884, Metropolitan Museum of Art*Muller na mesa do té*, c.1884, Metropolitan Museum of Art
* Rapaza arranxando o pelo, 1886, National Gallery of Art*Rapaza arranxando o pelo*, 1886, National Gallery of Art
* Na fiestra, 1889, Louvre*Na fiestra*, 1889, Louvre
* Maternité, 1890,*Maternité*, 1890,
* A lámpada, c.1891 National Gallery of Art*A lámpada*, c.1891 National Gallery of Art
* Enfermeira léndolle a unha rapariga, 1895, Metropolitan Museum of Art*Enfermeira léndolle a unha rapariga*, 1895, Metropolitan Museum of Art
* Bico de nai, 1896, Philadelphia Museum of Art*Bico de nai*, 1896, Philadelphia Museum of Art
* Sara cun gato no colo, 1908,*Sara cun gato no colo*, 1908,

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Mary Cassatt Modificar a ligazón no Wikidata*** |

### Bibliografía

* Mathews, Nancy Mowll, *Mary Cassatt: A Life*, 1998, Yale University Press, ISBN 0-300-07754-8
* White, John H. Jr. (Spring 1986), America's most noteworthy railroaders, *Railroad History*, Railway and Locomotive Historical Society, **154**, p. 9-15. (mentions family relationship to Alexander J. Cassatt).

### Outros artigos

* Impresionismo
* Mulleres artistas

### Ligazóns externas

* Mary Cassatt na *National Gallery of Art*
* Mary Cassatt na WebMuseum.
* Mary Cassatt no *Cincinnati Art Museum*
* Mary Cassatt no *Hill-Stead Museum*, Farmington, Connecticut
* smARThistory: *The Cup of Tea*

| * v
* c
* e
Impresionismo |
| --- |
| Creadores | 
* Frédéric Bazille
* Eugène Boudin
* Gustave Caillebotte
* Mary Cassatt
* Paul Cézanne
* Edgar Degas
* Armand Guillaumin
* Édouard Manet
* Claude Monet
* Berthe Morisot
* Camille Pissarro
* Pierre-Auguste Renoir
* Alfred Sisley

 |
| Mecenas | 
* Gustave Caillebotte
* Henry O. Havemeyer
* Ernest Hoschedé

 |
| Comerciantes | 
* Paul Durand-Ruel
* Georges Petit
* Ambroise Vollard

 |
| Outros artistas | 

|  |  |
| --- | --- |
| Nos EEUU | 
* Frederick Carl Frieseke
* Childe Hassam
* Willard Metcalf
* Lilla Cabot Perry
* Theodore Robinson
* John Henry Twachtman
* J. Alden Weir

 |
| Noutros lugares | 
* Lovis Corinth
* Max Liebermann
* Max Slevogt
* Konstantin Korovin
* Valentin Serov
* Francisco Oller y Cestero
* Laura Muntz Lyall
* Władysław Podkowiński
* Nazmi Ziya Güran
* Chafik Charobim

 |

 |
| Noutras artes | 
* Música
* Literatura
* Cine francés impresionista

 |
| Véxase tamén: Postimpresionismo |

|  |  |
| --- | --- |
| Control de autoridades | 
* Wd: Q173223
* WorldCat
* VIAF: 2478969
* AGORHA: 130538
* BAV: ADV10041484
* BIBSYS: 90181474
* BMT: 22182
* BNB: ID
* BNE: XX843907
* BNF: 119575499
* BRE: 2127048
* Bridgeman: 1636
* CiNii: DA05493368
* DeutscheBio: 118519476
* Discogs: 2622210
* EBID: ID
* Europeana: ID
* FAST: 29326
* FemBio: 5357
* GEC: 0015826
* GND: 118519476
* Isidore: cassatt\_mary
* ISNI: 0000 0001 0862 4879
* KulturNav: ID
* LCCN: n78096937
* Léonore: [LH//2550/9 9]
* NDL: 00512438
* NKC: jn20000700292
* NLA: 35439608
* NLG: 196767
* NNDB: 000084431
* NTA: 070388903
* OBP: ID
* OL: OL218757A
* openMLOL: 210587
* RKD: 15776
* SAAM: 770
* SELIBR: 182767
* SNAC: w6028z04
* SUDOC: 027561615
* TePapa: 405
* Treccani: mary-cassatt
* ULAN: 500012368
* WikiTree: Cassatt-5

 |